16 წანაშ ასაკის თის აჸუ ოლაჸაფექ ჟერარ დეპარდიე დო კატრინ დენევწკჷმა ართო ფილმის „ფორტ საგანი“. დეპარდიექ კინი იჸუ თიში პარტნიორქ მორის პიალიშ ფილმის „პოლიცია“. 1984 წანას მაართათ ილაჸაფჷ ანჯეი ჟულავსკიწკჷმა ართო ფილმის „დუდიშგაჭყოლადარი ჸოროფა“. თისი მაჸუნჷ „ჩქიმი სერეფი თქვანი დღალეფს ჰერებამი რე“, დო „ცაშფერი ნოტა“.

შეძინელი იმუნური დეფიციტიშ სინდრომი — დგომარობა, ნამუთ ივითარებუ აივ-ინფექციაშ (ინგლ. Acquired Immune Deficiency Syndrome, AIDS) ფონს დო ახასიათენს CD4+ ლიმფოციტეფიშ მუდანობაშ რკება, მიარე ოპორტუნისტული ინფექციური დო ვაინფექციური ლახარეფით. არსებითო რე აივ-ინფექციაშ ბოლო სტადია.

XIII ოშწანურაშ შქა წანეფშე ევროპალეფიშ ოფირჩუან თოლწონუაქ გეფართუ, მარა ათექ ნორკები გენჯირა მოქიმინჷ თინეფიშ გეოგრაფიულ თოლწონუას. გეოგრაფიული ჩინებეფიშ მოპალუა დიჭყეს მისიონერეფქ პლანო კარპინიქ დო ვილემ რუბრუკვისიქ. უთარაში რდჷ ხოლო მარკო პოლოშ ნახანდეფი. ათე პერიოდის ივითარებჷ რუკეფიშ აკოდგინაშ ხელუანობთ.

ფიზიკური გეოგრაფია რე დიხაუჩაშ გეოგრაფიული დანცხიშ კომპლექსურო მაგურაფუ გეოგრაფიული მენცარობეფიშ სისტემა. თინა აკმოდიდირთუ გეოგრაფიული დანცხიშ დო თიში სტრუქტურული ნორთეფიშ - ორთული ტერიტორიული კომპლექსეფიშ - ზოგადი მუშობურეფიშ მაგურაფუ მენცარობეფიშ (დიხაუჩაშმარჩქინალა, ლანდშაფტმარჩქინალა, პალეოგეოგრაფია) დო კერძო, გეოგრაფიული დანცხიშ ზოხული კომპონენტეფიშ მაგურაფჷ მენცარობეფშე (გეომორფოლოგია, კლიმატოლოგია, სქირონაშ ჰიდროლოგია, ოკეანოლოგია, გლაციოლოგია, გეოკრიოლოგია, ნერჩეფიშ გეოგრაფია, ბიოგეოგრაფია).

1949 წანას დრამატურგი საბოლოოთ იხორუ ბჟაეიოლ ბერლინს, სოდეთ ხემანჯღვერენს თეატრის ""ბერლინიშ ანსამბლი"" დო გჷმოხანტჷნს სოციალისტურ პოზიციეფს. თინა ორცხუანს მარქსისტულ გეზაშ ""ეპიკურ თეატრის"". ხუჯის არზენს კომუნისტურ დიქტატურას დო, მუჟამცჷთ 1953 წანაშ 17 მანგის გერმანიაშ დემოკრეტულ რესპუბლიკას რინაშ პიჯალეფიშ გოუჯგუშაფაშო მუშეფიშ მასაშური ოპროტესტე გჷშულეფი იჭყაფუნ, ბრეხტი კინ თი დღას ჭარილს უჯღონანს ვალტერ იულბრიხტის დო უჩინანს, ნამდა ედომუშამო ხუჯის არზენს თარობას დო სხუნუეფიშ ჯარეფიშ მიშაჸუნაფას. თე ბორჯის წჷმორაგადანს ბრეხტი მუშ ჩინებულ ფრაზას: ""კათა გლახათ ქოფირქენსჷდა დობთირუათ კათა!"". გდრ-შ რეჟიმიშ დახე ოფიციალურ ფიგურათ გინორთელი ბრეხტი 1955 წანას ეთმეჭოფუნს სტალინიშ ოერეფოშქაშე პრემიას შვიდობაშენი. ბერტოლდ ბრეხტიქ ინფარქტით ღურჷ 1956 წანას.

ვიეტნამური ნინა (tiếng Việt) — თეხანურ ვიეტეფიშ ნინა. ვიეტნამიშ ოფიციალური ნინა, სოდე ერეფოშქაშე ურთიართობაშ დო გონათუაშ ნინა რე. მორაგადეეფიშ საართო მუდანობა 75 მლნ ადამიერშე უმოსი. (2005, ფასება).

1464 (ვითოშ ოთხოშ სუმენეჩდოოთხი) წანა — იულიანური კალენდარიშ ნარკი წანმოწანა, ნამუშ მაართა დღა რე ჟაშხა. თე წანა რე XV ოშწანურაშ მა-7 დეკადაშ მა-4 წანა.

ალმახანური ბაზილიკა, ართ ბორჯის ოაბატეშ თარი ოხიდა რდჷ. 1049 წანას თინა რომიშ პაპიქ ლეო IX-ქ აკურთხჷ. ბაზილიკაშ რომანული არქიტექტურული სტილიშ ნეფი დო ტრანსეპტი XI ოშწანურაშ რე დო უჯვეშაში რე, ობჟათე ფასადი ალაზიმაფათ გვიანი პერიოდიშ რე.

სულიანა – პიურაშ რეგიონიშ (პერუ) პროვინცია. სულიანას ოორუეშე ომძღჷ ტუმბესიშ რეგიონი, ბჟაეიოლშე – ეკვადორი. სულიანაშ პროვინციაშ ადმინისტრაციული ცენტრი რე ნოღა სულიანა. 2005 წანაშ ეჭარუაშ მუნაჩემეფით პროვინციაშ მახორობა აკმადგინანს 290,000 ადამიერს, ოშქარი მეჭედალა კმ²-ს რე 51.3 ადამიერი. სულიანაშ ფართობი რე 5,423.61 კმ². პროვინცია ირთუ 8 რაიონო. სულიანაშ პროვინციას სტატუსიქ მიაჩჷ 1861 წანაშ 20 მელახის.